Իսկ ընդհանրապես խոսակցությունների համար հիմք է հանդիսացել այն փաստը, որ նոյեմբերի 21-ի գիշերը Փոստանջյանին տեսել են «Զվարթնոց» օդանավակայանում՝ Երևան-Դոհա-Լոս Անջելես չվերթի ինքնաթիռ նստելուց առաջ, ծանր ճամպրուկները ձեռքին: Ինչպես հայտնի է, դեռ օրեր առաջ Զարուհին տեղեկացրել էր, որ մեկնելու է ԱՄՆ՝ նոյեմբերի 26-ին կայանալիք միտինգին մասնակցելու: Խոսքը Լոս Անջելեսի Գլենդել քաղաքի քաղաքապետարանի և Լոս Անջելեսում ՀՀ հյուպատոսության դիմաց տեղի ունենալիք բողոքի հանրահավաքի և համահայկական ընդվզմանն ընդառաջ երթ-ցույցի մասին է: Միանգամայն հնարավոր է, որ նա հենց այդ նպատակով էլ ինքնաթիռ է բարձրացել: